laion/Wikipedia-Exotic huggingface dataset:
দিয়াবাড়ি

দিয়াবাড়ি ঢাকার উত্তরায় অবস্থিত একটি স্থান। এটি উত্তরার একটি দর্শনীয় আকর্ষণ। উত্তরার ১৫ ও ১৬ নম্বর সেক্টরের সমতল ভূমি নিয়ে দিয়াবাড়ি গঠিত। ঢাকা মেট্রোরেলের ট্রেন দিয়াবাড়ি এলাকা থেকে যাত্রা শুরু করে। এখানে একটি খাল রয়েছে যা ৪.৩৪ মিটার দীর্ঘ। রাজউকের ড্যাপ অনুযায়ী দিয়াবাড়ি থেকে গাজীপুর পর্যন্ত সড়ক নির্মাণের পরিকল্পনা রয়েছে। এখানে বিভিন্ন ধরনের পাখি দেখা গেলেও মানবসৃষ্ট দুর্যোগের কারণে পাখির সংখ্যা কমছে। শহরের গ্রামীণ পরিবেশের কারণে পর্যটকদের কাছে এ স্থানের কদর বেড়েছে। পর্যটকরা এখানে কাশফুল দেখতে আসেন। পর্যটকদের জন্য রয়েছে প্যাডেল বোটের ব্যবস্থা। ফ্যান্টাসি আইল্যান্ড নামে এলাকায় একটি শিশু বিনোদন উদ্যান রয়েছে। এছাড়া বিনোদন উদ্যান কর্তৃপক্ষ এখানে ম্যাজিক থিয়েটার নামক একটি প্রেক্ষাগৃহ নির্মাণ করেছে। স্থানটি কায়াকিংয়ের জন্যেও পরিচিত। Hossain, Mossaber (৭ অক্টোবর ২০১৮)। "দিয়াবাড়িতে কাশফুলের শুভ্র সমারোহ"। Prothom Alo।  Iftekhar, Ahmed (১৬ অক্টোবর ২০১৮)। "অবসরে দিয়াবাড়ি"। Naya Diganta।  "দিয়াবাড়ির দৃষ্টিনন্দন লাল মুনিয়া"। Rising BD। ২৩ নভেম্বর ২০১৯।  "১৫ ডিসেম্বরের মধ্যে দিয়াবাড়ি-আগারগাঁও অংশে চলবে মেট্রোরেল"। Dhaka Post। ৩ ডিসেম্বর ২০২১।  "দিয়াবাড়ি খাল উদ্ধারে উদ্যোগ নেই ডিএনসিসির"। Bonik Barta। ১ ফেব্রুয়ারি ২০২২।  "দিয়াবাড়ি থেকে গাজীপুর পর্যন্ত রাস্তা বাস্তবায়নের দাবিতে মানববন্ধন"। Jamuna TV। ৮ অক্টোবর ২০২২।  Rafat Jamil (৩০ অক্টোবর ২০১৫)। বেড়িয়ে আসুন উত্তরায়। Prothom Alo।  কল্পনার রাজ্য ফ্যান্টাসি আইল্যান্ড। সমকাল। ৪ জানুয়ারি ২০১৭। ২০ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২ জুন ২০২২।  "উত্তরায় সিনেমা হল, পরিদর্শনে ফেরদৌস-হৃদিরা"। বাংলানিউজ২৪.কম। ৩০ আগস্ট ২০২৩। সংগ্রহের তারিখ ৫ অক্টোবর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জামান, কে তানজিল (২৫ মে ২০২৪)। "দিয়াবাড়িতে কায়াকিং করতে"। দ্য ডেইলি স্টার। সংগ্রহের তারিখ ৪ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চিল্ড্রেন অব বডম

চিল্ড্রেন অব বডম একটি মেলোডিক ডেথ মেটাল ব্যান্ড যা ১৯৯৩ সালে ফিনল্যান্ডে গঠিত হয়। ব্যান্ডটির গিটারিস্ট ও ভোকালিস্ট হচ্ছে অ্যালেক্সি লাইহো, রিদম গিটারে রোপ লাটভালা, জ্যানি ওয়ারম্যান কি-বোর্ডে, হেঙ্ককা সেপ্পালা বেজে এবং জাস্কা রাতিকাইনেন ড্রামসে। তারা ৬টি স্টুডিও অ্যালবাম, ২টি লাইভ অ্যালবাম, ২টি ইপি ও একটি ডিভিডি প্রকাশ করছে। তাদের থার্ড স্টুডিও অ্যালবাম ফলো দ্যা রিপার গোল্ড সার্টিফিকেট পায় ফিনল্যান্ডে এবং তারপর থেকে তাদের ৬টি স্টুডিও অ্যালবামই গোল্ড সার্টিফিকেট পায় ফিনল্যান্ডে। চিল্ড্রেন অব বডমের পরপর তিনটি অ্যালবাম ফিনল্যান্ডে ১ম অবস্থানে চলে আসে মিউজিক চার্টে ও আমেরিকায় বিলবোর্ডে ২০০ তেও তিনটি অ্যালবাম জায়গা নেয়। তাদের গানের ধরন নানাভাবে দেখা হয় সমালোচক ও ভক্তদের দ্বারা। মেলোডিক ডেথ মেটাল, ব্ল্যাক মেটাল, থ্রাশ মেটাল ও প্রোগ্রেসিভ মেটাল ব্যান্ড হিসেবে তাদের দেখা হয়ে থাকে। চিল্ড্রেন অব বডমের প্রাথমিক নাম ছিল ইনআর্থড। ১৯৯৭ সালে তাদের প্রথম অ্যালবাম প্রকাশ হয় সামথিং ওয়াইল্ড নামে একটা ছোট বেলজিয়ান রেকর্ড শিভার রেকর্ডস থেকে। স্পাইনফার্ম রেকর্ডসের সাথে চুক্তিবদ্ধ হোয়ার জন্য তাদের একটি নতুন নাম দরকার ছিল। তাই তারা নাম পরিবর্তন করে চিল্ড্রেন অব বডম রাখে। ১৯৯৭ সালে ডিমু বরগীর ব্যান্ডের একটি কনসার্ট তারা ওপেন করে। সেখানে নিউক্লিয়ার ব্ল্যাস্ট রেকর্ডস-এর একজন প্রতিনিধি ছিলেন যিনি তাদের একটি ইউরোপিয়ান প্রকাশনার চুক্তির প্রস্তাব দেন। ডেডনাইট ওয়ারিওয়রস নামের একটি গানের মিউজিক ভিডিও তারা করেন সামথিং ওয়াইল্ড অ্যালবামের প্রচারণার জন্য মাইনাস ১৫ ডিগ্রি তাপমাত্রায় যার বাজেট ছিল মাত্র ১০০০ পাউন্ড। ২০০৮ সালের নভেম্বর ও ডিসেম্বর মাসে তার ইউরোপ ট্যুর করে স্লিপনট এবং মেসিন হেড ব্যান্ডের সাথে।২০০৯ সালের জানুয়ারি থেকে মার্চ মাস পর্যন্ত তারা ইউরোপ ট্যুর করে ক্যানিবাল করপস ব্যান্ডের সাথে। ২০০৯ সালের এপ্রিলে তারা ল্যাম্ব অব গড ও অ্যাজ আই লে ডায়িং ব্যান্ডের সাথে কনসার্ট করে। ২০০৭ সালে লাইহো দুর্ঘটনাবশত পা পিছলে বোলিং গলিতে পড়ে যান এবং তার বাম কাঁধ ভেংগে যায়। ৬ সপ্তাহ তিনি আর গিটার বাজাতে পারেন নাই। তাদের ২০০৭ সালের প্রথম কনসার্টিই ভেস্তে যায় এ কারণে। মার্চ ২০০৭ সালে ব্যান্ডের ওয়েবসাইট জানায় লাইহো আর কখনোই পুরোপুরি সুস্থ হবেন না। ২০০৮ সালের ১৫ই এপ্রিল চিল্ড্রেন অব বডমের ৬ষ্ঠ স্টুডিও অ্যালবাম ব্ল্যাড ড্রাঙ্ক প্রকাশিত হয়। সামথিং ওয়াইল্ড (১৯৯৭) হেট ব্রিডার (১৯৯৯) ফলো দ্যা রিপার (২০০০) হেট ক্রু ডেথরোল (২০০৩) আর ইউ ডেড ইয়েট? (২০০৫) ব্ল্যাড ড্রাঙ্ক (২০০৮) রিলেন্টলেস রেকলেস ফরেভার (২০১০-২০১১) অ্যালেক্সি লাইহো (গায়ক, লিড গিটার) রোপ লাটভালা (রিদম গিটার) জ্যানি ওয়ারম্যান (কীবোর্ডস) হেঙ্ককা সেপ্পালা (বেইজ গিটার) জাস্কা রাতিকাইনেন (ড্রামস) metalfromfinland.com mtv.com ওয়েব্যাক মেশিনে আর্কাইভকৃত ৬ ডিসেম্বর ২০০৬ তারিখে femalefirst.co.uk
অ্যানথ্রাক্স (ব্যান্ড)

অ্যানথ্রাক্স একটি আমেরিকান হেভি মেটাল ব্যান্ড বা ১৯৮১ সালে গঠিত হয়। ১৯৮০-এর দশকের অন্যতম জনপ্রিয় একটি থ্রাশ মেটাল ব্যান্ড হলো অ্যানথ্রাক্স যাদের ১০ মিলিয়ন কপি অ্যালবাম বিক্রি হয়েছে সারা বিশ্বে। ব্যান্ডটিকে প্রথম ৪টি বড় থ্রাশ মেটাল ব্যান্ডের মধ্যে (স্লেয়ার, মেগাডেথ ও মেটালিকা) অন্যতম ধরা হয়ে থাকে। ১৯৮১ সালের মাঝামাঝিতে অ্যানথ্রাক্স ব্যান্ডটি গঠিত হয় গিটারিস্ট স্কট ইয়ান ও ড্যানি লিল্কারের মাধ্যমে। একটি জীব বিজ্ঞান পাঠ্যবই থেকে তারা নামটি খুঁজে পায় ও তাদের কাছে নামটি যথেস্ট শয়তান মনে হয়। অ্যানথ্রাক্স ১৯৮৩ সালের শেষের দিকে প্রথম অ্যালবাম রেকর্ড করে যার নাম ফিস্টফুল অব মেটাল। অ্যালবামটি কিছু আন্তর্জাতিক মনোযোগ আকর্ষণে সক্ষম হয়। ১৯৮৪ সালের জানুয়ারি মাসে অ্যালবামটি মুক্তি পায়। ১৯৮৯ সালে এমটিভি একটি প্রতিযোগিতার আয়োজন করে যেখানে বিজয়ীর বাসায় ব্যান্ডটি যাবে।এই প্রতিযোগিতায় একজন মেয়ে ভক্ত জয়ী হয় ও পরবর্তীকালে অ্যানথ্রাক্স তার বাসায় যেয়ে ব্যাপক বিধ্বংসী তৎপরতা চালায়। ২০০১ সালে আমেরিকায় অ্যানথ্রাক্স জীবাণুর আক্রমণ হলে অ্যানথ্রাক্স ব্যান্ড তাদের ওয়েবসাইট পরিবর্তন করে যাতে রোগটা সম্পর্কে তথ্য দেয়া যায়।কিন্তু ব্যান্ডটি তাদের নাম পরিবর্তন করেনি। অ্যানথ্রাক্স ১৬ই জুন, ২০১০ সালে স্লেয়ার, মেগাডেথ ও মেটালিকা ব্যান্ডের সাথে বেমোয়ো এয়ারপোর্টে পোল্যান্ডে প্রথমবারের মতো কনসার্ট করে। এটা সনিস্ফেয়ার ফেস্টিভ্যালের একটা অংশ ছিল। পরে তারা ২৬শে জুন রোমানিয়ায়, ২৭ শে জুন তুরস্কে ও সবশেষে ৭ই আগস্ট সুইডেনে সনিস্ফেয়ার ফেস্টিভ্যালের অংশ হিসেবে কনসার্ট করে। পেন্টেরা ব্যান্ডের ফিল এ্যান্সেলমো ভলিউম ৮: দ্যা থ্রেট ইস রিয়েল অ্যালবামে কাজ করে। স্কট ইয়ান চার্লি বেনান্টে ফ্রাঙ্ক বেল্লো রব কাযযিয়ানো জয় বেলাডোন্না ফিস্টফুল অব মেটাল (১৯৮৪) স্প্রেডিং দ্যা ডিজিজ (১৯৮৫) অ্যামোং দ্যা লিভিং (১৯৮৭) স্টেট অব ইউফোরিয়া(১৯৮৮) পারসিস্টেন্স অব টাইম (১৯৯০) সাউন্ড অব হোয়াইট নয়েজ (১৯৯৩) স্টোম্প ৪৪২ (১৯৯৫) ভলিউম ৮: দ্যা থ্রেট ইস রিয়েল (১৯৯৮) উই হ্যাভ কাম ফর ইউ অল (২০০৩) ওয়াশিপ মিউজিক metal-rules.com suicidegirls.com roadrunnerrecords.com
গ্রিন্ডকোর

গ্রিন্ডকোর এক প্রকার এক্সট্রিম জাতের সঙ্গীত যা ১৯৮০-এর দশকের শুরু থেকে মধ্য পর্যন্ত চালু হয়। এটা অনুপ্রাণিত হয়েছে ডেথ মেটাল, ইন্ডাস্ট্রিয়াল মেটাল, নয়েজ এবং নানা জাতের হার্ডকোর পাঙ্ক সঙ্গীত থেকে। গ্রিন্ডকোরকে বৈশিষ্ট্যমন্ডিত করা যায় উচ্চমাত্রার ডিস্টোর্টেড ও ডাউন-টিউন্ড গিটার, উচ্চ গতির টেম্পো, ব্ল্যাস্ট বীট এবং ভোকালের গর্জন ও উচ্চমাত্রার চিৎকারের মাধ্যমে। নাপালম ডেথ ব্যান্ডটি প্রাথমিক কাজটা করেছে এই ধারার জন্য।এটা এখন ইউরোপ ও দক্ষিণ আমেরিকায় খুব প্রচলিত ও জনপ্রিয় সঙ্গীত ধারা যা ব্রুটাল ট্রুথ ও নাসুম নামের জনপ্রিয় ব্যান্ডের মাধ্যমে বিকশিত হয়েছে। এই সঙ্গীত ধারার বিষয়বস্তু সামাজিক ও রাজনৈতিক সমস্যা থেকে কালো রসিকতা পর্যন্ত বিস্তৃত। গ্রিন্ডকোর গানের বিশেষত্ব হচ্ছে ছোট আকারের গান। অনেক ব্যান্ড মাত্র কয়েক সেকেন্ড দৈর্ঘ্যের গান করেছে। ১৯৮৭ সালে প্রকাশিত নাপালম ডেথ ব্যান্ডের একটা গান ইউ সাফার ছিল মাত্র ১ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট গানের স্বীকৃতি পেয়েছে। গ্রিন্ডকোরের নানা ধরনের ছোট ছোট উপধারা আছে। যেমন গোরগ্রিন্ড যা হরর থিমকে কেন্দ্র করে গঠিত এবং পর্ণোগ্রিন্ড যা পর্ণোগ্রাফিক থিমকে কেন্দ্র করে গঠিত। আরো আছে নয়েজ গ্রিন্ড ও ইলেক্ট্রোগ্রিন্ড, যা ইলেক্ট্রনিক উপাদানের সাহায্যে গঠিত। এটা হার্ডকোর পাঙ্ক ও হেভি মেটাল ধাচের সঙ্গীতের বাদ্যযন্ত্রই ব্যবহার করে যেমন- ইলেকট্রিক গিটার, বেজ গিটার ও ড্রামস। গানের গঠন ও সুরের দিক থেকে গ্রিন্ডকোর আলাদা। এখানে মাঝে মাঝে কোন গানের কথাই থাকে না। ২০০১ সালে ব্রুটাল ট্রুথ ব্যান্ডের একটা গানের মিউজিক ভিডিও কলেটারাল ডামেজ ছিল মাত্র ৪ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট মিউজিক ভিডিও-এর স্বীকৃতি পেয়েছে। তবে ২০০৭ সালে নাপালম ডেথ ব্যান্ডের একটা ভিডিও ইউ সাফার ছিল মাত্র ১.৩ সেকেন্ডের যা আগের রেকর্ড ভেংগে দেয়। নাপালম ডেথ ব্যান্ডের গানের কথার বিষয়বস্তু থাকে নৈরাজ্যবাদী, বর্ণবাদ বিরোধিতা, নারীবাদ, সামরিক বিরোধী ও পুজিবাদ বিরোধিতা ইত্যাদি বিষয় নিয়ে। গ্রিন্ডকোর ব্যান্ড কারকাসের গানের কথায় নিরামিষভোজ, প্রানীদের প্রতি অত্যাচার ও মানুষের আচরণের প্রতি বিরক্তি থাকে। ocweekly.com popmatters.com ওয়েব্যাক মেশিনে আর্কাইভকৃত ১৬ ডিসেম্বর ২০০৯ তারিখে billboard.com ওয়েব্যাক মেশিনে আর্কাইভকৃত ১ মার্চ ২০০৯ তারিখে
পিক ফর ব্রিটেন

পিক ফর ব্রিটেন হচ্ছে ২০২০ এর একটি প্রচারণা যা যুক্তরাজ্যের সরকারের অধীনস্থ পরিবেশ, খাদ্য এবং গ্রামীন বিষয়ক বিভাগ ও ব্রিটিশ খাদ্য শিল্প দ্বারা চালু করা হয়। যার মূল উদ্দেশ্য ছিল কোভিড-১৯ মহামারীর সময় ব্রিটিশ নাগরিকদের ফল এবং সবজি উৎপাদনে উৎসাহিত করা। ২০২০ এর পূর্ববর্তী বছরগুলোতে যুক্তরাজ্যের কৃষকরা অনেক বেশি পরিমাণে অভিবাসী শ্রমিকদের উপর নির্ভরশীল ছিল, শস্য উৎপাদনে যাদের সংখ্যা ৫০,০০০ থেকে ৬০,০০০ পর্যন্ত ছিল। কিন্তু কোভিড-১৯ মোকাবেলায় আরোপিত শর্তসমূহের জন্য অন্যান্য দেশ হতে শ্রমিকদের আসা অনেকটাই কঠিন হয়ে যায়, যার ফলে দেশে শ্রমিকদের সল্পতা দেখা দেয়। প্রচারণা চালু করা হয় মূলত যুক্তরাজ্য হতে ফল ও সবজি কুড়ানোদের নিয়োগ দেয়ার জন্য, বিশেষত যারা তাদের চাকরি হতে বরখাস্ত হয়েছেন। আইটিভি এবং সুপারমার্কেট খুচরা বিক্রেতা ওয়েট্রোজ এর সহযোগিতায় একটি বিজ্ঞাপনী প্রচারণা চালু করা হয় এবং পাশাপাশি একটি ওয়েবসাইটও চালু করা হয়। যদিও প্রথমদিকে কিছু মানুষ সাহায্যের জন্য এগিয়ে আসে, কিন্তু জরিপ করার পর দেখা যায়, প্রায় ৪০,০০০ মানুষের খাদ্য সৈন্য দরকার ফসল কাটার জন্য এবং শস্যগুলো নষ্ট হওয়া থেকে বাঁচানোর জন্য। যদিও শেষ পর্যন্ত ২০২১ সালে প্রচারণাটি বাতিল করা হয়, জরিপমতে মাত্র ৫-১১% ব্রিটিশরা ৭০,০০০ উৎপাদনের পেশায় যুক্ত হয়। প্রচারণার প্রভাবকে অতিরঞ্জিত করার জন্য পরিবেশগত মন্ত্রী জর্জ ইউষ্টিসের সমালোচনায় মুখর হন ব্রিটেনের সংসদ সদস্যরা এবং কৃষক ইউনিয়নের সদস্যরা। পণ্যের স্বল্পতা ২০২১-এর মাঝামাঝি সময় চলছিলো। নিরাপদ হাত চ্যালেঞ্জ "Pick for Britain: How can I get involved in a fruit and vegetable harvest?"। The Independent (ইংরেজি ভাষায়)। ২০২০-০৫-১৯। সংগ্রহের তারিখ ২০২২-০৬-০২।  "Farms still need up to 40,000 UK workers to harvest fruit and veg"। the Guardian (ইংরেজি ভাষায়)। ২০২০-০৫-২০। সংগ্রহের তারিখ ২০২২-০৬-০২।  S, Henry; ercock2021-04-16T10:51:00+01:00। "Pick for Britain scheme for UK-based farm workers scrapped"। The Grocer (ইংরেজি ভাষায়)। সংগ্রহের তারিখ ২০২২-০৬-০২।
গ্রুঞ্জ

গ্রুঞ্জ এক প্রকারের সঙ্গীত ধারা যা অল্টারনেটিভ রক এর উপধারা হিসেবে দেখা হয়। ১৯৮০-এর দশকের মাঝামাঝিতে ওয়াশিংটন-এ, বিশেষ করে সিয়াটলে এ ধারা বিকাশ লাভ করে। হার্ডকোর পাঙ্ক, হেভি মেটাল ও ইন্ডি রক ধারার গানে থেকে এ ধারার গান অনুপ্রেরণা লাভ করেছে। গ্রুঞ্জ ধারার গান বাণিজ্যিকভাবে সফল হয়ে ওঠে হয় ১৯৯০-এর দশকের ১ম ভাগে বিশেষকরে যখন নিরভানা ব্যান্ডের নেভারমাইন্ড ও পার্ল জ্যাম ব্যান্ডের টেন প্রকাশিত হয়। এসব ব্যান্ডের সাফল্য অল্টারনেটিভ রক গানের জনপ্রিয়তাকে বাড়িয়ে তোলে ও গ্রুঞ্জকে হার্ডরকের মাঝে জনপ্রিয় করে তোলে।অনেক গ্রুঞ্জ ব্যান্ড জনপ্রিয়তার কারণে অস্বস্তিতে ভোগে ও ব্যান্ডগুলো ভেংগে যেতে থাকে ১৯৯০-এর দশকের শেষের দিকে। গ্রুঞ্জ কনসার্টগুলো বাহুল্যবিবর্জিত থাকতে চায়। কোন ধরনের অতিরিক্ত আলোকসজ্জা, জটিল ও উচ্চ বাজেটের পরিবেশনা তারা এড়াতে চায়। জ্যাক এন্ডিনো ১৯৯৬ সালে হাইপ নামক তথ্যচিত্রে বলেন সিয়াটলের ব্যান্ডগুলো অসংলগ্ন থাকে সরাসরি মঞ্চ পরিবেশনার ক্ষেত্রে, তাদের প্রাথমিক লক্ষ্য বিনোদনদাতা হওয়ার চেয়ে ‘’রক আউট’’ করা। গ্রুঞ্জ ব্যান্ডগুলো মিতব্যয়ী তাদের কাপড় চোপড়ের ক্ষেত্রে।সাবপপ-এর জোনাথন পনিম্যান বলেনঃ ”কাপড়গুলো সস্তা, টেকসই ও এগুলো একধরনের সময়হীন ধরনের। এটা এক ধরনের অতি উজ্জ্বল ১৯৮০-এর দশকের ফ্যাশনের বিপরীতে চলা। মিউজিক সাংবাদিক চার্লস আর ক্রস বলেনঃ ”কার্ট কোবাইন শ্যাম্পু করার ব্যাপারে অলস ছিলেন। “পাঙ্ক ওঅল্টারনেটিভ রকের প্রভাব ছাড়াও ১৯৭০-এর দশকের প্রথমদিকের হেভি মেটাল ব্যান্ডগুলোর দ্বারা গ্রুঞ্জ ব্যান্ডগুলো প্রভাবিত হয়েছে। ব্ল্যাক সাবাথ ও লেড জেপলিন ব্যান্ডের প্রভাব ছিল লক্ষণীয়। গ্রুঞ্জ ব্যান্ডগুলোর আন্ডারগ্রাউন্ড জনপ্রিয়তার অনেক বাইরের ব্যান্ড এসে সিয়াটলে ভীড় করছিল মূল সাউন্ডটা পেতে। মাডহানি ব্যান্ডের স্টীভ টার্নার বলেন যে এটা ছিল খুবই খারাপ একটা ব্যাপার। এর প্রতিক্রিয়ায় নিরভানা ও টাড ব্যান্ডসহ আরও অনেক ব্যান্ড তাদের সাউন্ড নানাভাবে পরিবর্তন করতে থাকে। ১৯৯১ সালের ক্রিসমাসে নিরভানার ৪০০০০০ কপি অ্যালবাম বিক্রি হয় এবং তখন এমটিভিতে টানা তাদের গানের ভিডিও ‘’স্মেলস লাইক টিন স্পিরিট’’ প্রচারিত হচ্ছিল। ১৯৯২ সালের জানুয়ারি মাসে নেভারমাইন্ড পপ সুপারস্টার মাইকেল জ্যাকসনের ডেঞ্জেরাস অ্যালবামকে ১ম অবস্থান থেকে সরিয়ে দেয়। নেভারমাইন্ড অ্যালবামের বাণিজ্যিক সাফল্য সবাইকে চমকে দেয়। এরপর সাউন্ড গার্ডেন ও পার্ল জ্যাম ব্যান্ডও বাণিজ্যিক সাফল্য পায় এবং ১৯৯২ সালে বিলবোর্ডের ১ম ১০০টি অ্যালবামের তালিকায় তাদের গান জায়গা করে নেয়। বড় বড় রেকর্ড কোম্পানিগুলো তখন সিয়াটলের ব্যান্ডগলোর সাথে চুক্তিবদ্ধ হতে থাকে। নিরভানা ও পার্ল জ্যামের পরিবর্তি অ্যালবামও বিলবোর্ডে জায়গা করে নেয়। কিন্তু এ ধরনের জনপ্রিয়তা এই ব্যান্ডগুলোকে আস্বস্তিতে ফেলে দেয় যা তারা চায়নি এতটা। ফ্যাশন হাউজগুলো নানা ধরনের গ্রুঞ্জ ফ্যাশিন চালু করে ও বিশেষ মূল্যছাড়ে কাপড় বিক্রি করতে থাকে। সবাই গ্রুঞ্জ-এর ব্যাপারে আগ্রহী হয়ে ওঠে। পরবর্তীকালে নানা কারণে গ্রুঞ্জ-এর জনপ্রিয়তা কমতে থাকে। allmusic.com archive.org ew.com ওয়েব্যাক মেশিনে আর্কাইভকৃত ১৪ অক্টোবর ২০০৭ তারিখে
প্যানডেমিক!

প্যানডেমিক! কোভিড-১৯ শেকস দ্য ওয়ার্ল্ড (অনু. মহামারী! বিশ্ব কাপালো কোভিড-১৯) ২০২০ সালে প্রকাশিত স্লোভেনীয় দার্শনিক স্লাভয় ঝিঝেকের একটি বই। এই বইয়ে তিনি দাবি করেন, কোভিড-১৯-এর কারণে বৈশ্বিক বিপর্যয় এড়াতে হলে বিশ্বকে একটি 'নতুন ধরনের...কমিউনিজম" বা হালকাভাবে সংজ্ঞায়িত করলে একটি "বিশ্বব্যাপী সংস্থার" নির্মাণ করতে হবে যা "বিশ্বব্যাপী স্বাস্থ্যসেবা নেটওয়ার্ক" তৈরি সহ "অর্থনীতিকে নিয়ন্ত্রণ এবং আয়ত্তে রাখতে পারে"। উভয়ই "বাজার ব্যবস্থা" থেকে দূরে সরে যাওয়ার একটি সাধারণ প্রবণতা দ্বারা চিহ্নিত করা হয়েছে।[তথ্যসূত্র প্রয়োজন] ঝিঝেক জোর দিয়ে বলেছেন যে "আমাদের উচিত চলমান মহামারীর গভীর অর্থ রয়েছে এমন কিছু বিবেচনা করার প্রলোভনকে প্রতিহত করা"। দ্য গার্ডিয়ান -এর ইয়োহান কোশি লিখেছেন যে "ঝিঝেক করোনাভাইরাস মহামারীর মতো একটি বৈশ্বিক ঐতিহাসিক মুহুর্তের প্রত্যাশায় তার লেখক জীবন ব্যায় করেছেন, এটি একটি সত্যিকারের সামগ্রিক ঘটনা যা এই হেগেলীয় দার্শনিককে - যেহেতু হেগেলের দর্শন একটি টোটালাইজিং বা সামগ্রিক দর্শন - ফ্রন্টলাইনে তার দক্ষতা প্রয়োগের সুযোগ দেয়। কিন্তু আমাদের দার্শনিক মূল-কর্মীর এই প্রথম প্রচেষ্টাটি বিস্মৃতিযোগ্য।" Koshy, Yohann (২৩ এপ্রিল ২০২০)। "Pandemic! by Slavoj Žižek Review – The Philosopher Provides His Solution"। The Guardian। London। সংগ্রহের তারিখ ৫ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Horton, Richard (৩০ মে ২০২০)। "After COVID-19 – Is an 'Alternate Society' Possible?": 1682। ডিওআই:10.1016/S0140-6736(20)31241-1 । পিএমআইডি 32473667 |pmid= এর মান পরীক্ষা করুন (সাহায্য)। পিএমসি 7255760  |pmc= এর মান পরীক্ষা করুন (সাহায্য)।
অ্যাট হোম অ্যালোন টুগেদার

অ্যাট হোম অ্যালোন টুগেদার হল একটি অস্ট্রেলিয়ান কমেডি সিরিজ যা অস্ট্রেলিয়ায় কোভিড–১৯ মহামারীর ফলে লকডাউন, স্ব-বিচ্ছিন্নতা এবং সামাজিক দূরত্বের যুগে জীবনধারা টেলিভিশনের একটি ব্যঙ্গ। নয়টি পর্বের সিরিজটি এবিসি এবং স্ক্রিন অস্ট্রেলিয়ার উৎপাদন বিনিয়োগে এবিসি দ্বারা উৎপাদিত হয়েছিল। অ্যাট হোম অ্যালোন টুগেদার হল একটি ব্যঙ্গাত্মক কমেডি যাকে লাইফস্টাইল টেলিভিশন শো হিসাবে বর্ণনা করা হয়েছে এমন একটি বিশ্বের জন্য যেখানে কারও জীবন নেই। সাংবাদিক রে মার্টিন দ্বারা হোস্ট করা, এতে নিয়মিত অবদানকারীরা রয়েছেন, যার মধ্যে কমেডিয়ান অ্যান এডমন্ডস, রায়ান শেলটন, বেকি লুকাস, বজর্ন স্টুয়ার্ট, ক্রিশ্চিয়ান ভ্যান ভুরেন এবং অ্যাডেল ভুকো রয়েছে, যারা কীভাবে আত্ম-উন্নতি অর্জন করতে হয় সে সম্পর্কে তাদের জ্ঞান, অনুপ্রেরণা এবং পরামর্শ ভাগ করে নেন। অতিরিক্ত অবদানকারীদের মধ্যে ফাদার বব ম্যাগুয়ার, লরা হিউজ, মিশেল ব্রেসিয়ার, ডঃ নরম্যান সোয়ান, লুসি ডুরাক এবং টিম হিউইট অন্তর্ভুক্ত। স্কেচ শোতে অতিথিরা নিজেদের বা স্কেচের অক্ষর হিসাবে উপস্থিত হয়। অতিথিদের মধ্যে রয়েছে: ক্রেগ রিউকাসেল, ডেবোরা মেইলম্যান, অ্যাডাম লিয়াও, অ্যান্ড্রু ডেন্টন, অ্যান্থনি ক্যালেয়া, ক্যামেরন জেমস, ক্যামেরন ডুগান, ক্যাথি ফ্রিম্যান, জি ফ্লিপ, কোস্টা জর্জিয়াদিস, জেনিফার বাইর্ন, জো হিলডেব্র্যান্ড, লেইম্প সেলস, মার্ক হাম্ফ্রাইস, ম্যাট মরান,মিকালা বানাস, ওশার গানসবার্গ, পিটার ফিটজসিমনস, রায়ান 'ফিটজি' ফিটজেরাল্ড, স্যাম ক্যাম্পবেল, টিম ক্যাম্পবেল, টিম ল্যাঙ্কাস্টার, টবি ট্রুস্লোভ, ইয়ারামান থর্ন। জীবন রক্ষাকারী Krack!n পান "ABC & Screen Australia announce at Home Alone Together | Media centre"।  "ABC & Screen Australia announce At Home Alone Together, a lifestyle show for a world in which nobody has a life"। About the ABC। সংগ্রহের তারিখ ২২ মে ২০২০।  "ABC and Screen Australia team for Covid comedy at home"। If। ২৯ এপ্রিল ২০২০। সংগ্রহের তারিখ ২৩ মে ২০২০।  ইন্টারনেট মুভি ডেটাবেজে At Home Alone Together (ইংরেজি) Official website টেমপ্লেট:ABC Television programming
আর্টিস্ট রিলিফ

আর্টি‌স্ট রিলিফ একটি জরুরী উদ্যোগ যা ২০২০ সালে জাতীয় শিল্পকলা অনুদানদাতাদের একটি জোট দ্বারা প্রতিষ্ঠিত হয়। এটি কোভিড-১৯ মহামারীর প্রতিক্রিয়া হিসাবে মার্কিন যুক্তরাষ্ট্র জুড়ে শিল্পীদের আর্থিক এবং তথ্যগত সংস্থান সরবরাহ করে। আর্টিস্ট রিলিফ হল অ্যাকাডেমি অব আমেরিকান পোয়েটস, আর্টাডিয়া, ক্রিয়েটিভ ক্যাপিটাল, ফাউন্ডেশন ফর কনটেম্পরারি আর্টস, এমএপি ফান্ড, ন্যাশনাল ইয়াংআর্টস ফাউন্ডেশন এবং ইউনাইটেড স্টেটস আর্টিস্টস, যার সকলেই মাঝারি আকারের জাতীয় শিল্পকলা অনুদানদাতা, সকলে মিলে কোভিড-১৯-এর কারণে মারাত্মক আর্থিক জরুরি অবস্থার সম্মুখীন শিল্পীদের জন্য $৫,০০০ অনুদান বিতরণ করার জন্য এই জরুরি উদ্যোগ গ্রহণ করে। এটি একটি চলমান তথ্যভান্ডার হিসাবে কাজ করে; এবং "আমেরিকান্স ফর দ্যা আর্টস" এর ডিজাইনকৃত শিল্পী এবং সৃজনশীল কর্মীদের জন্য কোভিড-১৯ প্রভাব জরিপ এর একই সাথে শুরু করা হয়, যাতে উদীয়মান শিল্পীদের প্রয়োজনগুলি আরও ভালভাবে চিহ্নিত করা যায় এবং তা সমাধান করা যায়৷ আগস্ট ২০২০ পর্যন্ত এই অনুদানের মাধ্যমে মোট ১৩.৫ মিলিয়ন ডলার বিতরণ করা হয়েছে। ২০২০ সালে, বার্ষিক কনসার্ট সিরিজ হার্ডলি স্ট্রিক্টলি ব্লুগ্রাস কোভিড-১৯ মহামারী দ্বারা প্রভাবিত সঙ্গীতশিল্পীদের জন্য $১ মিলিয়ন তহবিল সংগ্রহের জন্য আর্টিস্ট রিলিফ' এর সাথে কাজ করেছিল। "Are You an Artist in Need of Aid? Here Are Dozens of Emergency Grants, Medical Funds, and Other Resources to Help"। artnet News (ইংরেজি ভাষায়)। ২০২০-০৪-১৪। সংগ্রহের তারিখ ২০২০-০৫-২২।  "Artist Relief Emergency Fund Receives Over 55,000 Applicants in Barely 2 Weeks"। Observer (ইংরেজি ভাষায়)। ২০২০-০৪-২৪। সংগ্রহের তারিখ ২০২০-০৫-২২।  Quito, Anne। "US artists can now get $5,000 emergency grants without a tedious application process"। Quartz (ইংরেজি ভাষায়)। সংগ্রহের তারিখ ২০২০-০৫-২২।  "Artist Relief Raises $2 Million for Individual Artists"। American Theatre (ইংরেজি ভাষায়)। ২০২০-০৯-২৫। ২০২০-১০-১০ তারিখে মূল থেকে আর্কাইভ করা। সংগ্রহের তারিখ ২০২১-০৩-২৭।  "Hardly Strictly Bluegrass announces full lineup—and $1 million artist relief"। 48 hills (ইংরেজি ভাষায়)। ২০২০-০৯-২৫। সংগ্রহের তারিখ ২০২০-১০-২৬।
আমন আমার্থ

আমন আমার্থ একটি ভাইকিং থিমড মেলোডিক ডেথ মেটাল ব্যান্ড যা ১৯৮৮ সালে তুম্বা, সুইডেনে গঠিত হয়। ২০০৯ সালে ব্যান্ডটি মেটাল ব্লেড রেকর্ডসের সাথে চুক্তিবদ্ধ হয় এবং এই পর্যন্ত ৭টি স্টুডিও অ্যালবাম, ১টি ইপি, ১টি ডিভিডি ও ৭টি মিউজিক ভিডিও প্রকাশ করে। ১৯৮৮ সালে ব্যান্ডটির নাম ছিল স্কুম একটি গ্রিন্ডকোর দল ছিল যা ডার্ক ফার্নাল ব্যান্ডের পল থিমগওরোথ মাকিতালো, ওলাভি মিক্কানেন গিটারে, টেড লুন্ডস্ট্রম বেজে দ্বারা গঠিত হয়। জোহান হেগ দলে যোগ দেওয়ার পর ব্যান্ডটি মেলোডিক ডেথ মেটাল ধরনের গান শুরু করে। ১৯৯২ সালে তাদের নাম পরিবর্তিত হয়ে আমন আমার্থ হয়। পালভারাইজড রেকর্ডসের সাথে ১৯৯৬ সালে তারা চুক্তিবদ্ধ হয় ও তাদের একটি মিনি সিডি সরো থ্রু আউট দ্যা নাইন ওয়ার্ল্ডস প্রকাশিত হয় যা ৬০০০ কপি বিক্রি হয়। ১৯৯৮ সালে ওয়ান্স সেন্ট ফ্রম গোল্ডেন হল প্রকাশিত হয় মেটাল ব্লেড রেকর্ডস থেকে যা তাদের আন্তর্জাতিক পরিচিতি এনে দেয়। তখন থেকেই তারা অনেকবার আমেরিকা ও কানাডা ট্যুর করেছে, ১০০ এর বেশি মেটাল ম্যাগাজিনে উপস্থিত হয়েছে ও ৭ টি মিউজিক ভিডিও প্রকাশ করেছে। ২০০৮ সালের জানুয়ারিতে তারা প্রথম অস্ট্রেলিয়া ও নিউজিল্যান্ড সফর করে ডিমু বরগীর ব্যান্ডের সাথে। মেটাল ব্লেড রেকর্ডস সাথে তাদের চুক্তি আরও তিনটি অ্যালবামের জন্য বর্ধিত হয় ও টোয়াইলাইট অব দ্যা থান্ডারগড অ্যালবাম প্রকাশিত হয় যাতে ৮ পৃষ্ঠার একটি কমিক ও ছিল নরস পৌরাণিক তত্ত্বের ওপর ভিত্তি করে। তাদের সঙ্গীত ধরনের প্রকারের ওপর প্রশ্ন করা হলে ভোকালিস্ট জোহান হেগ বলেনঃ জোহান হেগ জোহান সোডারবার্গ ওলাভি মিক্কানেন টেড লুন্ডস্ট্রম ফ্রেড্রিক এ্যান্ডারসন www.komodorock.com metal-archives.com riaa.com
২০২১ মুম্বাইয়ের হাসপাতালে আগুন

২০২১ সালের ২৬ মার্চ, ভারতের মুম্বাইয়ের ভান্ডুপের একটি কোভিড-১৯ হাসপাতালে আগুন লেগে যায়। এতে দশজন নিহত হয়। অনেক রোগীকে উদ্ধার করা হয়। ""I Ask For Forgiveness": Uddhav Thackeray On Mumbai Hospital Fire Deaths"। NDTV.com। সংগ্রহের তারিখ ২০২১-০৩-২৬।
নিকটবর্তী আলাপন

নিকটবর্তী আলাপন বা স্থানিক আলাপন হল এক ধরনের ইন্টারনেট প্ল্যাটফর্ম যা ভার্চুয়াল বিশ্ব পরিবেশে ভিডিও টেলিকন ফারেন্সিং সফ্টওয়্যারকে আচ্ছাদন করে, যাতে ব্যবহারকারীরা অবাধে নেভিগেট করতে পারে এবং ছোট গোষ্ঠীর মধ্যে কথোপকথন করতে পারে। একটি জেনার হিসাবে প্রক্সি মিটি চ্যাট একটি ভার্চুয়াল ইভেন্ট সমাধান হিসাবে বিকশিত হয়েছে কোভিদ-১৯ মহামারীর প্রতিক্রিয়া হিসাবে, জুম ক্লান্তিকে ঘিরে ফেলার প্রচেষ্টা হিসাবে। একটি ভার্চুয়াল বিশ্বের মানচিত্র জুড়ে ছোট গোষ্ঠীর বিতরণ একটি বহু-থেকে-অনেক সেশনের চেয়ে বেশি অনানুষ্ঠানিক হতে পারে এবং কিছু পরিমাণে এই বিন্যাসটি ব্রেক আউট রুমের জন্য একটি কার্যকরী প্রতিস্থাপন। কিছু প্ল্যাটফর্ম দ্বিমাত্রিক ওভারওয়ার্ল্ডের অনুরূপ একটি রেট্রোগেমিং নান্দনিকতা নিযুক্ত করে, যখন অন্যগুলি একটি ফাঁকা ভার্চুয়াল বিশ্ব থেকে বা ব্যবহারকারীর দ্বারা স্থাপন করা ফটোগুলির একটি কোলাজ তৈরি করে। ২০২১ সালে শিশুদের গেম প্ল্যাটফর্ম রোব্লক্স 13 বছরের বেশি বয়সী যাচাইকৃত ব্যবহারকারীদের জন্য একটি নিকটবর্তী আলাপন বৈশিষ্ট্য চালু করেছে। এই বৈশিষ্ট্যটি গোপনীয়তার উকিলদের দ্বারা অভিযোগের প্ররোচনা দেয়, যেহেতু যাচাই করণের সাথে একটি সেলফি এবং সরকার দ্বারা জারি করা আইডি কোম্পানিতে জমা দেওয়া জড়িত, যার ডেটা ফাঁসের পূর্ব ইতিহাস রয়েছে। ব্যবহারকারীরা সন্দেহ প্রকাশ করেছেন যে যাচাইকরণ ব্যবস্থাটি সঠিকভাবে তরুণ ব্যবহারকারীদের বাদ দিয়েছে। ব্যবহারকারী এবং ব্যবহারকারীদের পিতা মাতারাও অভিযোগ করেছেন, কারণ অনুপযুক্ত বিষয়বস্তু যেমন স্লার্স, যৌন বিষয়বস্তু, এবং মাদক ব্যবসার মতো অবৈধ আচরণ প্ল্যাটফর্মে শ্রবণযোগ্য হিসাবে নথিভুক্ত করা হয়েছে। আড্ডাখানা মেটাভার্স McCulloch, Gretchen (২০২০-১১-৩০)। "A Mission to Make Virtual Parties Actually Fun"। Wired (ইংরেজি ভাষায়)। আইএসএসএন 1059-1028। সংগ্রহের তারিখ ২০২১-০৬-২৯।  Lu, Yiren; Abella, Derek (২০২১-০২-১৭)। "The Race to Fix Virtual Meetings"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২১-০৬-৩০।  "Will moving, 'spatial video' start to eat into square-box Zoom calls? SpatialChat thinks so"। TechCrunch (ইংরেজি ভাষায়)। সংগ্রহের তারিখ ২০২১-০৬-৩০। [স্থায়ীভাবে অকার্যকর সংযোগ] "Virtual HQs race to win over a remote-work-fatigued market"। TechCrunch (ইংরেজি ভাষায়)। সংগ্রহের তারিখ ২০২১-০৬-৩০। [স্থায়ীভাবে অকার্যকর সংযোগ] "Can virtual meeting spaces save us all from Zoom fatigue?"। the Guardian (ইংরেজি ভাষায়)। ২০২১-০৫-০৮। সংগ্রহের তারিখ ২০২১-০৬-৩০।  Alcántara, Ann-Marie (২০২০-১২-৩১)। "Video Chatting Became Popular in 2020, and Improved Along the Way"। Wall Street Journal (ইংরেজি ভাষায়)। আইএসএসএন 0099-9660। সংগ্রহের তারিখ ২০২১-০৬-৩০।  Wells, Sarah। "The antidote to Zoom fatigue is here"। Inverse (ইংরেজি ভাষায়)। সংগ্রহের তারিখ ২০২১-০৬-৩০।  Grayson, Nathan (১৬ নভেম্বর ২০২১)। "Roblox voice chat checks ID to keep kids safe, but slurs and sex sounds slip through"। Washington Post। সংগ্রহের তারিখ ১ ডিসেম্বর ২০২১।